Mener Cardiff ødela kampen: - Bortkastede penger
- Hvis jeg hadde vært på den kampen og betalt billett, ville jeg blitt bekymret av det faktum at hver gang ballen var ute av spill og vår motstander skulle sette i gang igjen, tok det gjennomsnittlig 21,5 sekunder. Det er bortkastede penger, sier 50-åringen, ifølge Sky Sports. - Hvis du ganger det med antall tilfeller der ballen var ute av spill, ser du 55 eller 60 minutter når du betaler for 90, sier han. Portugiseren ble sendt på tribunen etter gjentatte protester mot dommer Anthony Taylor i 4-1-seieren over Cardiff lørdag. Han droppet å stille til intervju og sendte i stedet assistent Steve Holland. Men om frustrasjonen var stor da, virket det som den frittalende manageren altså hadde bestemt seg for å kritisere stort sett alt fra helgens kamp og gjøre dét til sin store fanesak, da han stilte til pressekonferanse mandag kveld i anledning Champions League-kampen tirsdag. Det engelske fotballforbundet meldte også mandag at de vurderer å straffe manageren for upassende oppførsel. Allerede torsdag må Mourinho svare på tiltalen. - Jeg vet ikke hvorfor dommeren hindret meg i å gjøre jobben min. Frem til jeg får vite det, kommer jeg ikke til å kommentere det, understreker han syrlig.Chelsea har på sett og vis trøblet i Champions League til nå, og bør i det minste ha poeng mot Bundesligas foreløpig femte beste lag. Tyskerne står med full pott og leder gruppen tre poeng foran blåtrøyene. - Jeg har alltid sagt at jeg vil vinne hver kamp, men et uavgjortresultat mot Chelsea er greit. Det kan vi leve med. José Mourinho er en stor trener, med mange kvaliteter og som har oppnådd mye. Jeg har enorm respekt for ham, sier Schalke-trener Jens Keller, ifølge UEFAs eget nettsted.
José Mourinho (50) er rett og slett ikke ferdig med seriekampen sist lørdag. Dagen før det viktige Champions League-oppgjøret mot Schalke tar han bladet fra munnen.